Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 843

3. Szakmai gyakorlat 3.1. Tervezés és szakrajz Az üvegműves legyen képes a tárgytervezési, tárgyformálási és feldolgozási feladatokhoz kapcsolódó: — tanulmányrajzok (gyűjtőmunka, motívumrajzolás), — vázlattervek, variációk, — formatanulmányok, — kivitelezendő tárgyak látszati (perspektivikus), — kivitelezendő tárgyak metszeti, méretarányos műhelyrajzainak, — komplett tervdokumentációk rajzanyagainak elkészítésére. 3.2. Gyártástechnológiai ismeretek A jelölt ismerje: — az üvegfeldolgozás fajtáit és eszközeit, — hidegmegmunkálás: pattintás, vágás, csiszolás, vésés, polírozás, savazás, maratás, homokfúvás, festés, ragasztás, fúrás eljárásait, — a melegmegmunkálás: kidolgozás, hajlítás, összeolvasztás (pate de verre), öblösüveg formázási módok hutai gyakorlatát, üvegtechnikai eljárásokat, — az üvegfényezés fajtáit, anyagait, — az üvegfestékek fajtáit, anyagait, — az üveggel kombinálható egyéb anyagokat, — a ragasztott üvegek fajtáit és anyagait. 3.3. Tárgytervezés és tárgyalkotás A jelölt a gyakorlatban legyen képes: — anyag és technológiai ismereteit kreatív módon felhasználni és alkalmazni a tárgyformálás területén, — a tárgyformálás szabályainak ismeretére és alkalmazására, — a forma és technológia összefüggésének alkalmazására, — a forma és funkció összhangjának megjelenítésére az elkészített tárgyakban, — új technológiai ismeretek alkalmazására, összefüggésben alapanyagokkal, meleg- és hidegmegmunkálási technikákkal (anyagszerkezeti és felületmódosítási eljárások), — a tárgyformálás módjait a feladatnak legmegfelelőbben kiválasztani, alkalmazni, — a gyakorlati munka végzéséhez szükséges kézi- és gépi szerszámok, berendezések szakszerű használatára.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes